**EGYZŐKÖNYV**

**Készült:** Telki Község Képviselő-testületének 2016. január 11-én a Polgármesteri Hivatal tárgyalójában megtartott rendkivüli nyílt üléséről.

**Jelen vannak:**

Deltai Károly Polgármester

Móczár Gábor Alpolgármester

Földvári-Nagy László Képviselő

Szigeti Antal Képviselő

Dr. Vida Rolland Képviselő a 1.napirendi pont tárgyalását követően érkezik meg

Halász Terézia Képviselő

dr. Lack Mónika Jegyző

Vetési Vincéné Pénzügyi csoport

**Távolmaradását jelezte:**

Fillinger Zsófia Képviselő

**Deltai Károly Polgármester** köszönti a testület tagjait és a megjelenteket. Megállapítja, hogy a Képviselő testület határozatképes 6 fő képviselő van jelen, az ülést megnyitja. Javasolja, hogy a 3. napirendi pont tárgyalását tárgyalja először a testület.

Telki Község Képviselő-testülete (egyhangú szavazattal - 6 fő képviselő volt jelen a szavazáskor) határozathozatal mellőzésével az alábbi napirendet fogadta el:

Napirend

1./ Telki Pipacsvirág Magyar- Angol Két Tanítási Nyelvű Általános Iskola intézményvezetői megbízás kérdéséről

**Előterjesztő: Polgármester**

2./ A Muskátli utcai körforgalmi csomópont építéséről szóló 141/2015.(XII.17.) Öh.számú határozat módosítása

**Előterjesztő: Polgármester**

3./ Telki Óvoda Alapító Okirat módosítása

**Előterjesztő: Polgármester**

**Napirendek tárgyalása**

**1./ Telki Óvoda Alapító Okirat módosítása**

**Előterjesztő: Polgármester**

*Az előterjesztés a jegyzőkönyv melléklete.*

Deltai Károly Polgármester az előterjesztés szerinti határozati javaslatot teszi fel szavazásra.

A Képviselő testület 5 igen szavazattal egyhangúan az alábbi határozatot hozta.

**Telki község**

**Képviselő-testülete**

**1/2016. (I.11.) Öh. számú**

**Határozata**

**Telki Óvoda Alapító Okirat módosításáról szóló**

**119/2015 ( XI. 30.) Öh. számú határozat visszavonásáról**

Telki község Képviselő-testülete a Telki Óvoda alapító okiratának módosításáról szóló 119/2015. ( XI.30.) Öh. számú határozatát visszavonja.

Felelős: Jegyző

Határidő: azonnal

Deltai Károly Polgármester az előterjesztés szerinti határozati javaslatot teszi fel szavazásra.

A Képviselő testület 5 igen szavazattal egyhangúan az alábbi határozatot hozta.

**Telki község**

**Képviselő-testülete**

**2/2016. (I.11.) Öh. számú**

**Határozata**

**Telki Óvoda Alapító Okirat módosításáról**

Telki község Képviselő-testülete a Telki Óvoda alapító okiratának módosítását az 1. melléklet szerint jóváhagyja, így az egységes szerkezetű alapító okiratot a 2. melléklet szerinti formában és tartalommal elfogadja.

Felkéri a Jegyzőt, hogy a módosítást tartalmazó és az egységes szerkezetű alapító okiratot a MÁK Törzskönyvi Nyilvántartása és az intézmény részére küldje meg.

Felelős: Jegyző

Határidő: azonnal

**2./ A Muskátli utcai körforgalmi csomópont építéséről szóló 141/2015.(XII.17.) Öh.számú határozat módosítása**

**Előterjesztő: Polgármester**

*Az előterjesztés a jegyzőkönyv melléklete.*

**Deltai Károly polgármester**: Sajnálatos számszaki elírás miatt szükséges a határozat módosítása. A korábbi határozatban foglaltakhoz viszonyítva 38.100.- Ft-os többletforrást igényel a beruházás.

A Polgármester az előterjesztés szerinti határozati javaslatot teszi fel szavazásra.

A Képviselő testület 4 igen szavazattal és két tartózkodással az alábbi határozatot hozta.

**Telki község**

**Képviselő-testülete**

**3/2016. (I. 11.) Öh. számú**

**Határozata**

**A Muskátli utcai körforgalmi csomópont építéséről szóló 141/2015.(XII.17.) Öh.számú határozat módosítása**

A képviselő-testület a Muskátli utcai körforgalmi csomópont építéséről szóló 141/2015.(XII.17.) Ör.számú határozatát az alábbiak szerint módosítja:

*Telki község Képviselő-testülete úgy határoz, hogy a ,, Balesetveszélyes csomópontok átépítésének társfinanszírozása” című pályázati program keretében a Fő u. – Muskátli u. – Napsugár u. csomópontjában lévő körforgalmi csomópont megvalósításához a 80.000.000.- Ft összegű pályázati támogatáson felül 107.684.247.- Ft támogatást biztosít, melynek forrása 59.000.000.- Ft külső források, valamint 48.684.247.- Ft önkormányzati önerő.*

**Felelős:** Polgármester

**Határidő:** 2016.január 12.

**3./ Telki Pipacsvirág Magyar- Angol Két Tanítási Nyelvű Általános Iskola intézményvezetői megbízás kérdéséről**

**Előterjesztő: Polgármester**

*Az előterjesztés a jegyzőkönyv melléklete.*

Deltai Károly Polgármester: Az előterjesztésben szereplő határozati javaslathoz képest Földvári-Nagy László képviselő egy módosító indítványt terjesztett be, melyet minden képviselő megkapott. Először a módosító javaslatot teszem fel szavazásra. Ha ez megkapja a többséget a másik határozatról nem szavazunk.

A Polgármester a Földvári-Nagy László által előterjesztett határozati javaslatot teszi fel szavazásra.

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**4/2016. (I.11.) Öh. számú**

**Határozata**

**Telki Pipacsvirág Magyar - Angol Két Tanítási Nyelvű Általános Iskola intézményvezető megbízás kérdéséről**

A Képviselő-testület úgy határozott, hogy a nemzeti köznevelésről szóló 2011. évi CXC. törvény 67.§ (7) bekezdése alapján, az Önkormányzatot ez ügyben megkereső Klebelsberg Intézményfenntartó Központ Budakeszi Tankerülete, mint a Telki Pipacsvirág Magyar - Angol Két Tanítási Nyelvű Általános Iskolának az Klebelsberg Intézményfenntartó Központ szervezeti és működési szabályzatában meghatározott egyes fenntartói feladatokat ellátó területi szerve számára, javasolja a lejáró intézményvezetői megbízás pályáztatását az alábbi indokok alapján:

A nemzeti köznevelésről szóló 2011.évi CXC. törvény 67.§. (7) bekezdése szerint az Önkormányzat már nem fenntartója az iskolának, így nincs jogosítványa az iskolaigazgatói pályázat kiírásáról dönteni. Telki község önkormányzata a Pipacsvirág Magyar - Angol Két Tanítási Nyelvű Általános Iskola működését és a helyi oktatás ügyét a legfontosabb közügyek egyikének tekinti. Ezért az Önkormányzat nagyra értékeli a Klebelsberg Intézményfenntartó Központ Budakeszi Tankerülete megkeresését az intézményvezetői pályázat ügyében. Telki Község Önkormányzata a megkereséssel kapcsolatban arról tud nyilatkozni, hogy az Önkormányzat, a fenntartásában levő intézmények esetén eddig minden alkalommal azt a gyakorlatot követte, hogy pályázatot írt ki a – bármely okból – megszűnő vezetői megbízatás alkalmával, azért, hogy minél teljesebben megismerje a pályázó, vagy pályázók terveit, elképzeléseit.

Felelős: Polgármester

Határidő: 2016. január 12.

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

Jegyző Polgármester